
Vjesnik Marijinih Kongregacija 

Izlazi s dopuštenjem nadbiskupskog Ordinarijata zagreb. i redovničkog 
Starješinstva svaki drugi mjesec. — Izdaju Isusovci u Zagrebu. 
Cijena : 8 Din. za one, koji ga primaju po svojoj Kongregaciji. 

10 Din. za one, koji ga primaju na svoj naslov. 

6 Din plaćaju đaci. — 15 Din. za inozemstvo. 

UREDNIŠTVO I UPRAVA 
»VJESNIKA MARIJINIH KONGREGACIJA« 
ZAGREB 1/147. Palmotićeva ulica 31 


NOVE HRV. MARIJINE KONGREGACIJE. 

1. Žednik (admin. subot.) za žene osnovana u župnoj crkvi 
sv. Marka 27. XI. 1935. pod naslovom Bezgrješnog Začeća BI. Dj. 
Marije i zaštitom sv. Ane agregirana 26. I. 1936. 

2. Visoko (nadb. vrhb.) za konviktorce klasične gimna¬ 
zije Franjevačke osnovana u konviktskoj kapelici sv. Ljudevita 
10. III, 1936. pod naslovom Očišćenja BI. Dj. Marije i zaštitom svi. 
Franje Asiškog agregirana 19. III. 1936. 

3. Letnica (bisk. skop.) za muževe i mladiće osnovana 
u župnoj crkvi BI. Dj. Marije 8. XII. 1935. pod naslovom Bezgrješ¬ 
nog Začeća BI. Dj. Marije i zaštitom sv. Alojzija agregirana 19. III. 
1936. 

4. Letnica (bisk. skop.) za žene i djevojke osnovana 
u župnoj crkvi BI. Dj. Marije 8. XII. 1935. pod naslovom Bez¬ 
grješnog Začeća BI. Dj. Marije i zaštitom sv. Terezije od Maloga 
Isusa agregirana 19. III. 1936. 

5. Split (bisk. splitska) za akademski naobraženu gospodu 
osnovana u crkvi Srca Isusova kod Isusovaca 5. V. 1936. pod na¬ 
slovom Posrednice sviju milosti i zaštitom sv. Tome More agregi¬ 
rana 5. V. 1936. 

6. Zagreb (nadb. zagr.) za učenice zanatske škole osno¬ 
vana u crkvi sv. Vinka Paulskog kod Milosrdnica 25. VI. 1936. pod 
naslovom Bezgrješnog Začeća BI. Dj. Marije i zaštitom sv. Tere¬ 
zije od Maloga Isusa agregirana 1. XI. 1936. 

7. Zagreb (nadb. zagr.) za učenike IV. realne gimnazije 
osnovana u župnoj crkvi sv. Blaža 9. X. 1936. pod naslovom Bez¬ 
grješnog Začeća BI. Dj. Marije i zaštitom sv. Alojzija agregirana 
1. XI. 1936. 

8. Crvenka (admin. subot.) za djevojke osnovana u žup¬ 
noj crkvi Srca Isusova 26. XI. 1936. pod naslovom Bezgrješnog 
Začeća BI. Dj. Marije agregirana 19. XII. 1936. 

9. Šibenik (bisk. šib.) za učenice zanatske škole osnovana 
u crkvi sv. Luci je kod Benediktinki 7. XII. 1936. pod naslovom 
Navještenja Marijina i zaštitom sv. Terezije od Maloga Isusa agre¬ 
girana 19. XII. 1936. 









DVJESTAGODISNJICA KANONIZACIJE 

sv. Vinka Paulskoga (1737—1937). 

Rodio se dne 24. travnja 1581. u malom selu, koje se je prije 
zvalo Pouy, a sada se zove sv. Vinko Paulski, u južnoj Francuskoj. 
Kao dječak čuvao je stado svoga oca. I već tada pokazivala se je 
njegova velika ljubav k siromasima. Često bi sebi otkidao od usta, 
da potpomogne siromahe, u kojima štovaše Isusa. Kad bi ga otac 
poslao u mlin, pa bi Vinko vraćajući se s brašnom kući susreo ko¬ 
jega siromaha, dao bi mu brašna i rekao to kod kuće. A otac bijaše 
uvijek s tim zadovoljan. 

Malo pomalo odraste i mislilo se, da je radi svojih dobrih 
sposobnosti pozvan u svećenički stalež. Otac je stoga nastojao, da 
mu pribavi bolju odgoju. Nije žalio troška, da to ostvari. Vinko se 
je međutim nastojao kod svojih nauka što više stegnuti, da bude 
manje na teret svojim neimućnim roditeljima. 

Godine 1600. ređen je za svećenika, a 1605. putujući morem 
pade u ruke gusarima, koji ga odvuku u Tunis i prodadu kao sužnja. 

U sužanjstvu pretrpio je mnogo. Mijenjao je često gospodare. 
Napokon postao je robom nekoga čovjeka, koji je bio od kršćanske 
vjere prešao na islam. No pođe mu za rukom, da je odmetnika opet 
priveo k vjeri katoličkoj. S njim pobjegne u Francusku, kamo je 
prispio godine 1607. Zatim ode u Rim, a onda u Pariz. Obavljaše 
službu kućnog učitelja i župnika. Zadobio je u Francuskoj pa i 
na samom kraljevskom dvoru sve veći utjecaj, koji upotrijebi, da 
olakša stanje nevoljnicima, osobito jadnim robijašima na galijama. 
Radi toga imenovao ga godine 1619. kralj Ljudevit XII. vrhovnim 
duhovnikom svih francuskih galija. 

Da doskoči duhovnoj potrebi osobito na selu, osnova zadrugu 
misijskih svećenika — Lazariste, koju potvrdi g. 1632. papa Urban 
VIIL Za tjelesne potrebe bližnjega utemelji Milosrdne sestre, ko¬ 
jima naročito i to povjeri, da odgajaju siromašne nahode. Osim 
toga sklonu gospođe iz raznih staleža, da se zauzmu za siromahe 
u svom susjedstvu i udari tako temelj društvima sv. Vinka, koja 
sve do danas blagoslovno djeluju. 

Učinio je nebrojena druga djela milosrđa — kad mu napokon 
kucne smrtni čas. Već neko vrijeme prije bio se je počeo priprav¬ 
ljati i svaki dan prikazavši sv. Misu molio je za srećnu smrt. Pre- 
minu dne 27. rujna 1660. Pa kada su se po zagovoru njegovu do¬ 
gađala mnoga čudesa papa Benedikto XIII. proglasi ga 13. kolo¬ 
voza 1729. blaženim, a papa Klemento XII. dne 16. srpnja 1739. 
svecem. Svetkovina je njegova 19. srpnja. 

U nas već preko 90 godina blagoslovno djeluju sestre Milo¬ 
srdnice sv. Vinka Paulskog s kućom maticom u Zagrebu. Svoje sile 
posvećuju bolesnicima u javnim i privatnim bolnicama, bolesnicima 
također u njihovim kućama, siromasima, starcima i nemoćnicima u 
ubožnicama, kažnjenicama; obuci i uzgoju djece i ženske mladeži 
u školama, sirotištima i drugim uzgojnim zavodima. Imadu opskrbu 
malih i velikih sjemeništa; isto tako i zavoda za odraslu mušku 
mladež. 

Požrtvovni svoj rad razvijaju nesamo u nas nego i u Bugar¬ 
skoj, Albaniji, Italiji pa i u Argentini. Ima ih preko 1900, a vrhovna 
glavarica zagrebačke Družbe sestara Milosrdnica je Časna Majka 
Ignacija Pavičić. Neka Presv. Srce Isusovo po zagovoru BI. Gospe i 
sv. Vinka Paulskog obilni blagoslov izlije na cijelu Družbu Milo¬ 
srdnih sestara naših! 


UZAJAMNA BRATSKA 

KONGREGANISTIĆKA LJUBAV. 

Zagrebački građani zbornici, članovi građanske Marijine Kon¬ 
gregacije u bijelom Zagreb gradu kod Svetišta Srca Isusova, oda¬ 
slali su pisma: primasu Španjolske kardinalu Petru Seguri y Saenz, 
koji sada mora stanovati u Rimu — Marijinim Kongrega¬ 
cijama u Burgosu, Toledu, Sevilji, Salamanci i Malagi. Kon- 
greganisti Kongreganistima! Izrazili su, kako sa zanosom prate 
njihovu vitešku borbu za Božju stvar i za pobjedu sv. Majke Crkve. 
Željeli su, da ih Isus Krist jači do konačne pobjede Njegove stvari. 
Sva su ova pisma bila sastavljena na španjolskom jeziku. 

Nato su zagrebački građani kongreganisti dobili iz Španjolske ove za¬ 
hvalnice na španjolskom jeziku, koje u hrvatskom prijevodu glase: 

Kardinal - nadbiskup toletski 
(kardinalov grb iznad natpisa) 

Pamplona, 27 aprila 193 7. 

Gospodinu Pretsjedniku Marijinih kongregacija 

u Zagrebu. 

Ljubljeni u Kristu Isusu! Posredovanjem uzo¬ 
ritog gosp. kardinala Segure primio sam srdačnu 
poruku što je ondje šnje Marijine Kongregacije 
upraviše ovdješnjima, poruku koja je vjerni izraz 
oduševljenja kojim pratite krstašku vojnu što vo¬ 
dimo za spasenje Vjere i Domovine od Božjih ne¬ 
prijatelja. 

Topla Vam hvala uime čitave katoličke Špa¬ 
njolske, koja primivši ove dokaze udivljenja i lju¬ 
bavi osjeća se jačom u svojim bolovima i mukama, te 
ovako dobiva više snage da nastavi borbom. 

Proslijedite, molimo Vas, molitvom Gospodinu 
zagovorom Njegove Majke — Djevice Marije, da 
bi blagoslovio našu vojsku, naš narod i naše vođe, 
kako bi Španjolska mogla postići skoru pobjedu i 
tako opet postala vjerna katolička Španjolska. 

Duboko haran, od srca Vas blagosivlje 

f k a r d. Goma. 

(Na poštu predano u San Sebastiano.) 

J. H. S. 

HVALJEN ISUS I MARIJA! 

Zagrebačkim Marijinim zbornicima. 

Dragi zbornici i draga braćo! 

Iskrenim tronućem primili smo, Marijini zbor¬ 
nici iz Burgosa, vijest koju nam poslaste u ovim 
tužnim po našu ljubljenu domovinu i slavnim ča¬ 
sovima. 

Prije svega Vam izričemo svoju toplu zahval¬ 
nost zbog sokoljenja u ovoj borbi protiv suparni¬ 
ka Gospodinovih, Katoličke Crkve i ljubljene nam 
otadžbine. 

Od svega srca Vam zahvaljujemo što ste sada* 
s nama ujedinjeni i što tako pomno pratite našu 
borbu za civilizaciju i kršćanstvo. 

Naši Marijini zbornici Burgosa gotovo su svi 
u borbi. Krv onih pak, koji ginu na poljanama za 

Gospodina i za Španjolsku, rumeni, poput grimiza 
mučenika, stijeg naše Kongregacije Bezgrjšne 
Djevice. 

Na koncu Vam zahvaljujemo što ste bili tako 
nježni te ste osjećaje svoje ljubavi spram nas iz¬ 
razili u našem španjolskom jeziku. 

Molimo Vas, da nastavite molbom Gospodinu, 
da bismo mogliizvojštitipobjedu i uz cijenu svoje 
krvi. »Braneći i obnoviv teškim i pogibeljnim tru¬ 
dom prava i čast Gospodina i Vjer e«, kako to želi 
naš sveti Otac papa Pio XI. 

Harni na Vašoj naklonosti molimo Gospodina 
i Presvetu Djevicu svom usrdnošću, da svoj blago¬ 
slov udijeli Vašim obiteljima i Vašoj ljubljenoj 
domovini. 

Burgos, 25 aprila 1937 

Kongreganisti Imakulate. 

Slijede vlastoručni potpisi prezesa (Serapion 
Leturia D. I.) i 30 kongreganista građana Burgos a. 


J. H. S. 

Salamanka (Španjolska) 1. Maja 193 7. građan¬ 
skoj Marijinoj Kongregaciji u Zagrebu. 

Članovi Marijine Kongregacije sv. Stanislava 
Kostke u ovom gradu uime svih bratskih Kongre¬ 
gacija veoma su zahvalni i kao katolici i kao Špa¬ 
njolci za oduševljeno odobravanje naše stvari, 
prave križarske vojne protiv neprijatelja Boga i 
domovine. 

Molimo sve zagrebačke kongreganiste, neka se 
mole Gospodu za našeg nepobjedivog generalisi- 
musa Franka, za naše junačke vojake, za našu kato¬ 
ličku Španjolsku, vršeći u isto vrijeme što veću 
propagandu za našu stvar, koja je stvar Božja. 

Slijede vlastoručni potpisi direktora (Villare- 
de S. I.), prefekta i tajnika. 


Molimo za što bržu i sjajniju pobjedu katolika 
u Španjolskoj! 




53 

f 0, VINKO MICHIELI D, I. 


SUPETRU na Braču rodio se 2. XI. 1865. 
Gimnaziju je učio u Zadru kod Isusovaca. Još 
je sačuvana kongreganistička diploma njego¬ 
va. Dne 8. prosinca 1881. primljen bi u 
Marijinu Kongregaciju u nadbi¬ 
skupskom sjemeništu zadarskom. U Isusovce 
je stupio g. 1883. Za svećenika je zaređen g. 
1896. Umro je na Božić g. 1936. u Dubrov¬ 
niku u 72. godini života, u 54. redovništva, u 
41. svećeništva. Izatoga je Isusovački provincijal O. Franjo Jambre- 
ković primio od dubrovačkog biskupa ovo pismo: 

M. P. O. Provincijale! 

P. Michieli je blago usnuo u Gospodinu. Bio sam kod njega 
za vrijeme njegove agonije i molio mu molitve za umiruće; umirao 
je kao čovjek pravedan, koji je vas izgarao za slavu Božju, Presv. 
Srca Isusova i spas neumrlih duša. Njegovi dani su zaista dies 
pleni, ispunjeni bijahu molitvom i neutrudivim radom. U njemu 
gubi Družba i Dubrovačka Biskupija izvanredno revnog apostola u 
organizaciji apostolstva molitve i u svakom dušobrizničkom poslu. 
R. /. P. Primite moje najdublje saučešće. 

S odličnim poštovanjem pozdravljam i blagosivljem 
Dubrovnik 261X11. 1936. f Josip M. Dr. Carević, biskup 

0. Michieli bio je revan poslenik u vinogradu Gospodnjem 
kao propovjednik i ispovjednik, pučki misionar, vođa Duhovnih 
vježba, prezes Marijinih Kongregacija, organizator i širitelj po- 
božnosti Srca Isusova pomoću Apostolstva molitve. 

Na pučkim misijama propovijed o Gospi držao je vazda on i 
to velikim žarom; tada je osobito preporučivao vjernicima karmel- 
ski skapular i sv. Krunicu. Češće je u Gospinu mjesecu držao 
vatrene svibanjske propovijedi. Od g. 1912., izuzevši 1914—1916., 
kada je bio isključivo pučki misionar, sve do smrti svagdje, gdje 
je bio, uvijek je bio prezes Marijine Kongregacije. 
U Dubrovniku je bio prezes Marijine Kongregacije klerika u sje¬ 
meništu (1912. 1913., 1921.—1924., 1926.—1936.), učenika nautičke 
škole (1913.), građana i radnika (1924., 1926.—1936.), učenica i 
preparandistica kod Ančela (1930.—1936.); u Zagrebu građana i 
radnika (1918.—1920); u Sarajevu raznih Kongregacija kratko 
vrijeme godine 1925. Za svećenike osnovao je Marijinu Kongrega¬ 
ciju u Splitu na početku godine 1917., a g. 1932. u Dubrovniku. 

Veliko je imao pouzdanje u pomoć duša u čistilištu. U raz¬ 
nim prigodama obećao je po koju stotinu Zlatnih krunica Srca 
Isusova i bio je uslišan. (Tako mnogo krunica dakako ne bi sam 
mogao izmoliti, nego bi to izmolile učenice u zavodima ili razne 
kongreganistice). S. Dragičević D. I. 

IZ ZBORNICKOG PERIVOJA 

U alpskom predjelu slovenskih planina sprovela sam ljetne 
dane odmora. Bilo tu ljudi raznih vjera i narodnosti, bilo tu šare¬ 
nilo raznih životnih naziranja i uvjerenja, ljudi raznih dobi, ćudi i 
zanimanja. Među brojnim gostima prijatne planinarske »M. kuće« 
ostao mi u sjećanju mlad profesor, čestiti, korektna vladanja. 

Iz njegova držanja i govora prosudila sam ga da je jedan od 
onih rijetkih značajnih intelektualaca. U kratkim našim razgovo¬ 
rima izmijenili smo nekoliko misli o današnjoj književnosti, rodo¬ 
ljublju, o liberalnim strujama, no iz svake teme razgovora strujilo 
je zdravo prosuđivanje na temeljima istine, poštenja i pravednosti. 
Duboko izobražen, zdravim razumom i čvrstom voljom poštivao je 
djedovsku vjeru hrv. naroda, branio ideale karakternosti i poštenja 
kao vjeran sin svog naroda. Mrzio oholost, nepravdu, podlost i 
nepoštenje, ljubio i oduševljeno govorio o čistoj umjetnosti i lije¬ 
poj književnosti. Nutarnjim uvjerenjem branio ono, što je lijepo i 
vrijednost imade nad materijalističkom svagdašnjicom. Pričao mi, 
da u životu traži nešto neprolazno, lijepo, duhovno, vrijedno, vi¬ 
soko ... a nailazi na preniske . . , premalene i nedostojne stvari, 
susreće taštinu nad taštinama i prolaznost zemaljskih veličina. 

Kratki su bili naši razgovori i tek nekoliko misli izmjenjeno, 
no i to malo otvaralo mi pitanja: »Što je tog mladog inteligenta 
uzdržalo na površni idealizma, otkuda mu snaga i ustrajnosti u do¬ 
brom? Zar mimo njega nisu prošle opasnosti bezvjerstva i materija¬ 
lističke nauke, koja već odavno vlada evropskim univerzama pa i 
našom »Alma Mater«? Što ga uščuvalo u svijetu koji zaboravlja na 
Boga?« 

Šutjela sam i pazila, gdje ću naći odgovor i razjašnjenje. I 
dogodilo se. Jednog sunčanog dana složilo se malo društvance na 
šetnju do obližnjeg vodopada. Bio topao sunčan dan, a mladi pro¬ 
fesor rastvorio košulju oko vrata. I gle, u moru sunčanog sjaja 
zablistala se na vratu mladog inteligenta medaljica Imakulate. 
Jedna gospojica iz 0. upita začuđeno napola izrugljivo: »Pa zar 
ste vi tako pobožni i nosite medaljicu o vratu?« Bezobzirno i od- 
važno odgovorio mlad profesor: »Jest, uvijek nosim medaljicu 
Majke Božje jer sam kongreganist.« 

Šutjela sam i shvatila, gdje je korijen značajnosti tog mla¬ 
dog inteligenta. Shvatila sam zašto mu se ljudi podrugljivo pot- 
smjehivali. . . zašto ga okolina držala zanesenjakom . . . 

Bio je uzgojen u Kongregaciji, u Marijinoj školi kao Njezino 
odabrano i dobro dijete. M. C., kongreganistica. 


»DA LI BIH U SVEĆENIKE« (64 stranice). Knjižica tumači, 
što se sve hoće za svećenika, i kako je lijep i spasonosan sveće¬ 
nički stalež. 

Narudžbe prima: Uprava »Glasnika Srca Isusova«, Zagreb I. 147. 

f MARIJA JAMBRIŠAK, kongreganistica. 


NE 23. SIJEČNJA o. g. preminula je u Zagrebu 
jedna od najzaslužnijih naših žena, kojoj je 
ime nadaleko poznato i najstarija članica za¬ 
grebačke Kongregacije Bezgrješnog Začeća, 
ravnateljica škole Marija Jambrišak. Doživjela 
je veliku starost od 89 god., a bila je sve do 
zadnjeg dana duševno svježa. 

0 Mariji Jambrišak pisalo se mnogo već prigodom njezina 
80 godišnjeg jubileja, kada je njoj u počast izašla i knjiga »Spo¬ 
menica«, izdana od njezinih učenica prof. Truhelke, Dr. Smrekar, 
Dr, lile, Dr. Marković i dr. Slavljena je bila kao vrlo obljubljena 
učiteljica, koja je odgojila nekoliko generacija; opisan je bio i njezin 
rad u mnogim dobrotvornim institucijama, od kojih je neke ona i 
osnovala; zatim njezin književni rad, koji je vrlo zanimljiv; njezin 
govornički dar, kojim je znala oduševiti i predobiti slušače; njezina 
borba za ravnopravnost žene — sve je to pridonijelo, da će uspo¬ 
mena na tu neobičnu ženu ostati neizbrisiva u srcima svih onih, 
koji su je poznavali. 

No još je jedno što je važno, što se ne smije mimoići, a da 
se ne spomene! Marija Jambrišak bila je žena žive vjere i najve¬ 
ćega pouzdanja u Boga, koje ju nikada nije ostavilo; puna naj- 
nježnije ljubavi prema Božanskom Srcu Isusovu i presvetoj Bogo¬ 
rodici; vjerna kći sv. katoličke Crkve, koju je ljubila kao dušu svo¬ 
ju. Prožeta je bila pravi kršćanskim duhom. 

Imala je bogobojaznu, svetu, majku. Toj je majci podigla 
zahvalna kći spomenik i svojim životom i svojim zanosnim riječima 
u duši sviju, koji su joj se približili. Još u dubokoj starosti vrlo 
često je u razgovoru govorila: »Moja pokojna majka uvijek mi je 
znala reći. . .« i onda je nizala biserje zdrave kršćanske mudrosti. 
Osjećalo se je, da joj je najsnažnija, najjača načela utisnula u 
dušu majka. Ova su s njome rasla i dovela je do veličine, kojoj se 
čovjek mora diviti. 

Kad je Marija Jambrišak svršila žensku učiteljsku školu u 
u Zagrebu u samosstanu sestara Milosrdnica, bila je namještena 
za učiteljicu u Krapini. Dopratila ju je majka i pomogla joj u 
prvim koracima u život. No valjalo se rastati. Nikada, do smrti, 
nije Marija zaboravila riječi, koje joj je majka rekla kod toga 
prvog oproštaja: » Dijete moje, ja odlazim, ali će uz tebe vazda 
ostati Majka Božja. Njezino te ime resi . Nastoj da budeš vazda 
dostojna imena Marija. Ne boj se nikoga, nego Boga nad tobom, i 
tvoje savjesti u tebi.« Iza ovih riječi, kad se brižna majka zamislila 
u sve pogibli, koje prijete mladoj djevojci, samoj među stranim 
ljudima, dodala je još i ovo: » Boj se Boga i onih ljudi, koji se 
ne boje Boga.« 

I zaista je uzoran i poletan rad bio mlade učiteljice. Nad 
njome su sjale zvijezde majčinih riječi: — i ona je nastojala svom 
dušom da ispuni zavjet, koji je zadala majci, kao duboku hvalu za 
sva pregaranja i žrtve. 

Mlada učiteljica Marija pregnula je svom snagom da bude 
dostojna svoga svetog imena. Bila je dijete Marijino. 

Bila je to, vidimo, prije nego je postala članicom Kongrega¬ 
cije Marijine. Dolaskom svojim u Marijinu Kongregaciju svima je 
očitovala žarište svoje snage i svojih uspjeha. Bila je dijete Mari¬ 
jino, dakle — dijete osobite Providnosti. Junački je pregazila sve 
poteškoće, — jer su je one zaustavljale na putu do cilja, koji si 


Uzorna kongreganistica 
Marija Jambrišak. 



je bila postavila. Bog i hrvatski narod, Bog i hrvatska domovina — 
to je bio sadržaj njezina života i cilj njezinih nastojanja. 

Kroz dugi niz godina bila je članica Marijine gospojinske 
Kongregacije Bezgrješnog Začeća u Zagrebu. Sastanke u Kongre¬ 
gaciji — kojoj je bila iz dna svoje plemenite duše odana — posje¬ 
ćivala je redovito sve dok je ni jesu starost i bolest shrvale, da nije 
mogla više izlaziti iz kuće, što je bilo zadnjih 7 godina. Tada je 
uvijek samo žalila, da ne može do Isusovačke crkve. Dok je izla¬ 
zila, primala je svaki dan sv. Pričest u toj crkvi. 

Crkva joj je bila najjače uporište ne samo u mladim godina¬ 
ma, kad je kao studentica bečkog pedagogija gotovo dnevno zala¬ 
zila u mjesto žrtve i molitve, kao što to sama toliko puta kasnije u 
životu ističe: »Ni/e mi bilo lako, samoj među tim stranim svijetom, 
u tuđem gradu, no i tu sam našla nešto svoje, nešto milo i sveto: 
bila je to crkva i u crkvi Ona, kojoj sam bila posvećena. Tu sam do 
njezinih nogu, iznosila sve poteškoće, tu sam tražila savjeta i po- 
pomoći, tu se je stvarao moj životni program.« 

M ARIJIN VITE Z, 

1JEPA crkva sv. Ignacija u Dubrovniku bila 
je dovršena i otvorena jubilarne godine 1725. 
Povrh velikog oltara sv. Ignacija na visokom 
je svodu naslikana apoteoza — slava ne¬ 
beska sv. Ignacija. Umjetnička je radnja 
tako dobro sačuvana te je i danas svježa. 
Gradnja je crkve trajala 26 godina, a 
fresko - slike su dovršene 19. 1. 1738. Na¬ 
slikao ih je slikar Gajetan Garzia, u Špa¬ 
njolskoj rođen, u Italiji odgojen, učenik je 
glasovitog slikara Solimena. Slikar je iz 
Rima došao s arhitektom Podilacquom, koji je za ovu crkvu na¬ 
pravio veličanstvene stepenice, nazvane »scala romana — rimske 
stepenice «. 

Vrijedni je slikar bio čudne, zagrižljive naravi. Dubrovačka 
vlastela, građani, svećenici, dok je slikao, neprestano su ga ra- 
zdraživali, izazivali te se s njime svađali. Njima za inad nije na 
toj velikoj slici rajske slave naslikao Gospu, kako se je i doliko¬ 
valo. Nije ju naslikao za to, jer su ga neprestano uznemirivali 
raznim pitanjima: A gdje je Gospa? Kad ćete naslikati Gospu? 
Svakako treba, da je na toj velikoj slici Gospa. 

1 to je dokaz, kako su Dubrovčani štovali i ljubili Gospu. 
Slikar je nanio nepravdu sv. Ignaciju, jer je sv. Ignacije uvelike 
štovao Majku Božju. Ova njihova prepirka i svađa daje mi povoda, 
da spominjem tog vrijednog, ali čudnog slikara i ujedno u glavnim 
potezima iznesem, kako je sv. Ignacije Lojolski mnogo štovao Maj¬ 
ku Božju. 

BI. D. Marija je pomogla sv. Ignaciju, da se obrati, posveti, 
osnuje Družbu Isusovu. Ona ga je učila, tješila, branila. 

Jedne noći, dok je ranjen ležao, s kreveta ustaje Ignacije, 
u skrušenosti i žaru revnosti baca se pred Gospinu sliku i gorkim 
suzama oplakuje svoje grijehe. Pred njom se sasvim posvećuje 
službi nebeskog Kralja. 

Đavao je razumio, što znači ovo njegovo iskreno obraćenje, 
zato je bijesan uzdrmao Lojolski kašteo tako, da su se u sobi Igna- 
cijevoj polupala stakla i na kaštelu ostala velika pukotina tog 
strašnog đavolskog drmanja. Ta se i danas vidi. 

Dok je te noći probdio pred Gospinom slikom, ukaza mu 
se Kraljica anđela držeći u krilu bož. Djetešce. Od nebeske je 
Majke dobio milost, da ubuduće nije nikada ćutio tjelesnih požuda. 

Iza svog obraćenja vazda je na sebi nosio sličicu Majke 
Božje žalosne. Teškom je mukom darova O. Antunu Araozu D. I., 
da ga žalosna utješi, te mu reče: »/za svog obračenja vazda sam je 
na sebi nosio. Ona mi je obilno pomogla u svim duševnim potreba¬ 
ma i tjelesnim pogibeljima. Nemoj ju nikome dati.« Ta se je sličica 
kao mila uspomena, čuvala u kolegiju Saragoze do g. 1883. Ka¬ 
snije ju netko zamijenio drugom sličicom. S. Dragičevič D. 1. 

AĆE KONGREGACIJE 


DOM 

Zagreb — Kongregacija za 
gospođe i gospođice od Navje- 
štenja Marijina kod Svetišta 
Srca Isusova. Proslava 25 - godišnji¬ 
ce Kongregacije. Dana 5. travnja 1937. 
proslavila je Kongregacija srebrni ju¬ 
bilej svoga opstanka. Sama proslava 
bila je skromna u duhu Kongregacije. 
Dne 2. travnja poslije podne u 5 
sati, započela se je trodnevnica u ka¬ 
pelici Kongregacija. Prva dva dana 
razvijao je u govorima Vč. 0. Paši- 
ček D. I. kako po Mariji dobivamo 
svijetlo vjere i kako nas to svijetlo 
prati kroz cijeli život, a napokon do¬ 
vede u nebo — našu pravu domovinu, 
pod okrilje naše nebeske Majke. Tre¬ 
ći dan govorio nam naš Vč. O. upra¬ 
vitelj Glavaš D. I., kako mora kon- 
greganistica primajući radost iz ruke 
Božje, da usklikne poput Majke Božje 
»Veliča duša moja Gospodina!« A 
kada je stignu križevi, neka vine uz¬ 
dah Gospodinu: »Evo službenice Go¬ 
spodnje!« 

5. travnja ujutro pohrlile su sve 
zbornice radosna srca k svojoj Majči¬ 
ci u kapelicu, da u potpunom broju 
pribivaju sv. Misi i zajedničkoj sv. 
Pričesti, koju nam je pod sv. Misom 
podijelio preuzvišeni gospodin nadbis¬ 
kup - koadjutor Dr. A. Stepinac. Posli¬ 
je sv. Mise Preuzvišeni je stavio kon- 
greganisticama na srce, da u ovo doba 
puno grijeha, ustrajno mole dragu 
nebesku Majčicu, da kod dragog Bo¬ 
ga isprosi milost, da se ljudi obrate 
— poprave. Pa ako svaka zbornica 
samo jednu dušu spasi svojom mo¬ 
litvom, bit će to najljepša proslava 
25 - godišnjice. Otpjevavši: »Tebe Bo¬ 
ga hvalimo,« blagoslovio je Preuzviše¬ 
ni cijelu Kongregaciju, preporučivši se 
u molitve. Mi pak razidosmo se pune 
sreće. Poslije podne istoga dana u 4 
sata, sakupila se opet cijela Kongre¬ 
gacija, a prečasni 0. superior Leo- 
pold D. I. pozdravio je kongreganisti- 
ce krasnim govorom. Vrlo se pohvalno 
izrazio o radu ove Kongregacije kroz 
25 godina, naglasivši da ju u mnogo¬ 
me bila među najrevnijima. Čestitao 


je jubilarkama, koje su bile tako sret¬ 
ne, te su proživjele 25 godina pod o- 
kriljem Marijinim. Od. jubilarki bile su, 
prisutne gospođe: Bartovski, Borošić, 
Bratoljić, Brunšmid, Grubić, Deželić 
i Galić. Zatim su primljene nove čla¬ 
nice. Vrijedne naše pjevačice sa go¬ 
spođom Verom Richter na čelu mnogo 
su pridonijele svojim lijepim sklad¬ 
nim pjevanjem, da se uveličalo slav¬ 
lje toga dana. 

Poslije blagoslova sastale su se 
zbornice u novim kongregacijskim pro¬ 
storijama, što ih je Prečasni 0. Su¬ 
perior blagoslovio. Naša je Kongre¬ 
gacija došla prva u ovu dvoranu, ko¬ 
ja mnogo bolje odgovara svrsi od pri¬ 
jašnjih prostorija. Nakon blagoslova 
pozdravila je naša nadstojnica gospo¬ 
đa Dragica Collognatte, lijepim i top- 
plim riječima prisutnoga preč. O. su- 
periora, odsutne, sadanje i bivše ve¬ 
lečasne Oce upravitelje, te naše dra¬ 
ge jubilarke i ostale zbornice. Zatim 
je pročitala čestitku iz Rima od na¬ 
šeg bivšeg upravitelja prečasnog Oca 
Antuna Prešerna, asistenta D. I. i čes¬ 
titku Vč. 0. Brune Foretića D. I. iz 
Splita. Nakon toga pročitala je taj¬ 
nica povijest rada Kongregacije Na- 
vještenja Marijina kroz ovo 25 godina, 
a onda je gospođa Brajša deklamira¬ 
la pjesmu na čast Majci Božjoj. 

Izraziti nam je osobitu hvalu go¬ 
spođi Collognat našoj dragoj nadstoj¬ 
nici, koja je toliko truda uložila, da 
proslava što bolje uspije. Za nagra¬ 
du gledala je sama vedra i zadovoljna 
lica. Kao brižne Marte skrbile su za 
nas gospođe: Mihelčić, Marjanović, 
Sasson, Lisac i Bauer. Od Kongregaci¬ 
je neka prime srdačnu hvalu, a od Bo¬ 
ga plaću! 

Kongregacija je prigodom svoga 
srebrnog jubileja poklonila srebrnu 
umjetno izrađenu kadionicu s lađicom, 
srebrnu tasu s garniturom za vino i 
vodu, srebrom izvezeni dragocijeni an- 
tipendij, roketu, prekrasni čilim pred 
oltar. I tako proslavismo taj sretni dan, 
Majčice draga, mi djeca Tvoja, pa Ti 
od srca hvalimo na Tvom milom za- 

govoru i majčinom blagoslovu kroz 
ovo 25 godina i svesrdno Te molimo, 
da nas i u buduće uzmeš pod Tvoje 
okrilje i da blagosloviš nas — djecu 
našu i svu našu domaju dragu! 

Tajnica 

f Gabrijela Prikril. Okrijepivši se 
sv. Sakramentima preseli se u vječnost 
17. IV. u 8 y 2 sati u jutro, u subotu, 
na dan koji je posvećen nebeskoj Maj¬ 
ci. U Kongregaciji bila je od g. 1913. 
Pune 24 godine bila je dobro Marijino 
dijete. U vijeću je bila nekoliko puta 
birana kao savjetnica ili kao I. ili II. 
pobočnica. Radila je uvijek za Eutia- 
ristijsku i Misijsku sekciju. S pokoj¬ 
nim Vč. O. Michelijem radila je po¬ 
kojnica kao tajnica u Djevojačkom 
društvu, u čitavoj nadbiskupiji Za¬ 
grebačkoj, sa još nekoliko članica iz 
Kongregacije Navještenja Marijina. — 
Iza odlaska Vč. O. Michelija, radila je 
pokojnica sve dok je mogla sa Vč. 0. 
Vrbanekom. 

Pošto je zdravlje naše drage Ga- 
brijele bivalo sve slabije, nije više mo¬ 
gla toliko izlaziti pa je ostavljala po¬ 
malo i dolazak u Kongregaciju. Ali 
uvijek živo se je zanimala za rad u 
Kongregaciji i koliko je mogla potpo¬ 
magala je materijalno i savjetom. 

Kao što je pokojnica bila dobro 
Marijino dijete, dobra zbornica, tako 
je bila nadasve požrtvovna majka i 
baka svoje djece i unučadi, koji danas 
žale, što ih je tako rano ostavila Ža¬ 
limo za našom dragom Gabrijelom i 
mi jer smo izgubili uzor kongregani- 
ticu, ali se tješimo time, da se moli kod 
dragoga Spasitelja i nebeske Majke za 
svoju Kongregaciju. 19. IV. otpratismo 
pokojnicu na vječni počinak. 26. IV. 
prikazala je Kongregacija sv. Misu i 
sv. Pričest za pokoj duše njezine. 

D. C. 

Zagreb — Kongregacija gra¬ 
đanki, Proslava 20 godišnjice. Osno¬ 
vana je kod Svetišta Srca Isusova pod 
naslovom sedam žalosti BI. Dj. Marije 
i zaštitom sv. Barbare, djevice i mu¬ 
čenice 30. ožujka 1917. Proslavila je 
svoju 20 - godišnjicu 19. ožujka, kada 
je ove godine pala svetkovina 7 Ža¬ 


losti Gospinih. Taj dan ujutro imele 
su kongreganistice zajedničku sv. Mi¬ 
su i sv. Pričest u kongreganističkoj 
kapelici. Poslije podne u 5 sati bio je 
svečani sastanak, što ga je držao preč. 
0. Superior Karlo Leopold D. I. U 
govoru istakao je, jer je Kongregacija 
osnovana u doba žalosti, kad je svjet¬ 
ski rat (1914—1918). zavio tolike u 
crno, zato je odabrala naslov 7 Žalo¬ 
sti BI. Dj. Marije, pokazao je dalje 
kako je zaista BI. Gospa utjeha ža¬ 
losnih a na osobit način utjeha člano¬ 
vima Kongregacije i potaknuo sve nas 
na vjernost, ljubav i pouzdanje k ne¬ 
beskoj Majci. Zatim bijaše: blagoslov 
darovanih paramenata — Kongregaci¬ 
ja je darovala kapelici Kongregacije 
novi bijeli pluvial, velum za blagoslov 
s Presvetim, burzu, zlatnu kitu za kliu- 
čić od Svetohraništa, roketu — pri¬ 
manje novih članica u Kongregaciju, 
zajednička obnova Posvete, svečani 
»Te Deum« i sakramentalni blagoslov. 
Kongregacija je još darovala osam bru- 
šenih staklenih vaza za oltar. Neka 
nas draga naša Majka i Zaštitnica i 
unapredak i tješi i krijepi i pomaže, 
da budemo vazda što milija djeca 
njezina! O. K. 

Zagreb — Kongregacija gra¬ 
đana 1931 — 1936 godine, 

U siječnju 1932. god. proslavila je 
Kongregacija svoju dvadeset godišnji¬ 
cu. Rad, uspjehe i statističke podatke 
toga razdoblja 1911—1931 prikazao je 
iscrpij ivo na svečanom zborovanju u 
kongreganističkoj kapeli tadašnji taj¬ 
nik. 

Na mjesečnim sastancima koji su 
slijedili nakon spomenute proslave ras¬ 
pravljalo se o načinu što bi Kongrega¬ 
cija mogla učiniti da poveća broj oso¬ 
ba posvećenih Bogu. Posljedica toga 
raspravljanja bilo je usvojenje 
prijedloga, kojega je vijeće raspravi¬ 
lo i na zajedničkom sastanku u velja¬ 
či 1932. zbornicima predložilo a zbor¬ 
nici ga jednostavno prihvatili i odobri¬ 
li. Tim se zaključkom Kongregacija 
obavezala na davanje stanovitoga mje¬ 
sečnoga iznosa za uzdržavanje jedno¬ 
ga učenika, koji u sebi osjeća poziv za 

svećeničko zvanje. Do danas je u tu 
svrhu uplaćeno 18.000 Din. 

Davna želja Kongregacije oko po- 
dignuća zavjetne kapelice Majke Bož¬ 
je na Zagrebačkoj Gori ostvarena je 
iste godine. Izgrađena je na vrlo li¬ 
jepom mjestu opkoljenom crnogorič- 
nim i bjelogoričnim stablima, nedale¬ 
ko vrha Sljemena. Kapelica je vanj¬ 
štinom slična staro - hrvatskom crkve¬ 
nim građevinama, a za materijal je i- 


Da se kongreganistima pruži pri¬ 
lika za proširenje vjerskog znanja ure¬ 
đene su u sobi gdje se drže mjesečni 
sastanci knjižnica i čitaonica. Soba 
je proviđena prikladnim namještajem. 
U knjižnici imade 700 komada nabož- 
nih knjiga a čitaonica imade 23 kato¬ 
lička časopisa - većinom mjesečnici - 
i jedne dnevne novine. 

Kod prve sv. Mise koju je služio 
mladomisnik Vč. Milutin Juranić u ka- 



Zagreb: Kongregacija građana kod Svetišta Srca Isusova. 


zabrana dobra vrst kamena, koja će 
odolijevati vremenskim nepogodama 
koje vladaju u onoj visini. Blagoslov¬ 
ljena je 11 rujna 1932 god. po bla¬ 
gopokojnomu biskupu Dr. D. Premu- 
šu, Kod blagoslova i proslave prve 
godišnjice nakon posvete, hodočastili 
su zbornici u procesijama, obavljali 
redateljsku službu i sarađivali kao 
članovi priređivačkoga odbora, koji 
je preuzeo dužnost, da se pripremi 
radovi obave pravodobno prije sve¬ 
čanosti. 

Kod gradskih misija, koje su dr¬ 
žane za zagrebačke građane u ožujku 
1934. god. bili su zbornici redoviti slu¬ 
šatelji kod propovijedi, a sudjelovali 
su i u pokorničkoj procesiji kod pre- 
nosa čudotvorne slike Blažene Djevice 
Marije iz Kamenitih vrata u Stolnu 
crkvu. 


pelici na Sljemenu u kolovozu 1935 g. 
učinila je Kongregacija sve što je mo¬ 
gla, da se svečanost uzmogne što bo¬ 
lje, izvesti i da ostane u što ljepšoj 
uspomeni mladomisniku i vjernicima. 
Nastojanje je uspjelo. Prostor oko ka¬ 
pelice bio je ispunjen pobožnim vjer¬ 
nicima, koji su sabrano slušali sv. Mi¬ 
su i propovijed, te na koncu primili 
mladomisnički blagoslov. 

Uoči Bezgrješnoga Začeća BI. Dj. 
Marije preminuo je vrli zbornik Pavao 
Magić, a 20 IV. 1936 ugrabila je ne¬ 
smiljena smrt uzor kongreganista prof. 
Tomu Stromara. Obojica su bila vjer¬ 
na djeca Marijina, praktični katolici i 
brižni očevi obitelji, Posljednji ostav¬ 
lja iza sebe jedanaestero djece koja 
su kršćanskim duhom prodahnuta, a 
budno majčino oko neprekidno bdije, 
da se taj duh zadrži i umnoži. Kongre- 

gaci ja ih je ispratila na vječni poči¬ 
nak kao i poštovanoga starinu kongre- 
ganista Majtanića, koji je bio najsta¬ 
riji zbornik Kongregacije a preminuo 
je u prosincu 1936 godine. Za svakoga 
od spomenutih pokojnika odslužene su 
po četiri sv. Mise zadušnice, kojima 
je prisustvovala i rodbina primajući 
sv. Pričest sa zbornicima. 

Pošto je 1936 godina ujedno 2 5 
obljetnica od osnutka Marijine 
Kongregacije građana, odlučeno je da 
se proslavi priredbama akademije i o- 
biteljskoga sijela, sastavom spomenice, 
te nabavom grba BI. Dj. Marije za ka¬ 
pelicu na Sljemenu, i da se poradi o- 
ko uređivanja kapelice u lječilištu Bre¬ 
stovac. Akademija je priređena 17 
svibnja 1936 u muškoj dvorani Mariji¬ 
nih Kongregacija, a uspjela je dobro. 
Pozdravnu pjesmicu lijepo je krasno- 
slovio mali kongreganist Fučić, a oso¬ 
bito se ugodno dojmio glazbeni dio 
programa koji je skladno izveo orke¬ 
star Marijine Kongregacije srednjoško¬ 
laca pod ravnanj em Ivice Resa. Spo¬ 
menicu o 25 godišnjem djelovanju kon¬ 
gregacije pročitao je zbornik - knjižni¬ 
čar Mar. Kongregacije građana, a na 
koncu je otpjevana lijepa kongregani- 
stička pjesma »Marijina smo djeca 
mi«, koju su predvodili članovi Mari¬ 
jine Kongregacije radnika. 

Obiteljsko sijelo upriličeno je ne¬ 
koliko tjedana poslije akademije, a 
počastili su ga svojim posjetom Vč. 
00. provincijal Isusovački Anđelko 
Jurić i rektor kuće A. Alfirević. Upra¬ 
vitelj Kongregacije Vč. 0. Miiller u- 
pozorio je zbornike, u svom govoru, na 
obilje milosti koje su primili posredo¬ 
vanjem BI. Djevice Marije od Svemo¬ 
gućega. i koje će primati tako dugo, 
dok ostanu odana djeca. Preporuča 
zbornicima da mole i u buduće preko 
Marije za pomoć Božju, nastojeći ne¬ 
prestano da im dnevni život bude u 
skladu sa Božjim i crkvenim zapovi¬ 
jedima, što je prava oznaka djece Ma¬ 
rijine. Vč. 0. provincijal, odgovarajući 
na pozdrav nadstojnika Kongregacije, 
zaželio je što uspješniji rad zbora Ma¬ 
rijina. .Potsjetio je zbornike na ono 
mjesto sv. Pisma gdje se opisuje ve¬ 


liko veselje koje obuzme duše praved¬ 
nika nad svakim pojedincem koji 
se obrati, odbaci slaboće i ustraje u 
dobromu kršćanskomu životu. Zbude 
li se to obraćenje na poticaj dobroga 
primjera Kongregacije kao cjeline ili 
pojedinoga zbornika, bit će to kao no¬ 
vi zalog za dalnju pomoć Marijinu, 
koja nastoji da što više zabludjelih 
ovčica na pravi put izvede. Nepokoleb¬ 
ljivu odanost i vjernost Majci Mariji 
preporučio je i Vč. O. rektor Alfirević 
uz napomenu da je dragovoljno pod¬ 
laganje volji Božjoj osobito u vrijeme 
kušnja, koje nas često snalaze, najpo- 
desnije sredstvo za spasenje naših du¬ 
ša, što je glavni cilj mnogoga puto¬ 
vanja. Blagopokojni prof. Stromar spo¬ 
menuo je u svom govoru uspjehe Kon¬ 
gregacije koji su polučeni pod vod¬ 
stvom sadanjega upravitelja Kongre¬ 
gacije Vč. O. Miillera, među koje spa¬ 
da i izgradnja kapelice Majke Božje 
Kraljice Hrvata na Sljemenu. Na kon¬ 
cu preporučuje braći zbornicima da se 
dnevno u svojim molitvama obraćaju 
Moćnoj Zaštitnici Kongregacije za po¬ 
sredovanje kod Njezinoga Presv. Sina, 
da podijeli sadanjemu Vč. O. upravi¬ 
telju dobro zdravlje i potrebite milosti 
za izvršivanje povjerenih mu dužnosti, 
a hrvatskomu narodu što više svetih 
svećenika. 

Zaključak Kongregacije o nabavi 
grba BI. Djevice Marije u kapelici na 
Sljemenu priveden je u djelo. Grb je 
nabavljen i postavljen na određeno 
mjesto u kapelici sa željom, da BI. 
Djevica Marija bude nama i našima 
potomcima Zagovornica, Pomoćnica i 
Majka sada i u budućnosti, kako je to 
bila našima pređima u prošlosti. 

Radi se, da se uz pomoć Božju o- 
stvari i peti zaključak o uređivanju 
kapelice u Banovinskom lječilištu na 
Brestovcu što bi bilo od velike dušev¬ 
ne koristi za tamošnje oporavijenike. 

Tokom cijele jubilarne godine slu¬ 
žena je svakoga 25 dana u mjesecu sv. 
Misa zahvalnica za sva dobročinstva 
što ih je Kongregacija u ovih dvade¬ 
set i pet godina posredovanjem BI. 
Djevice Marije iz ruke Božje primila. 
Na blagdan Bezgrješnog Začeća BI. 

Djevice Marije održana je završna sve¬ 
čanost, a 25 siječnja 1937. zaključna 
Misa zahvalnica jubilarne godine. Kod 
jedne i druge pristupili su zbornici 
zajedničkoj sv. Pričesti zahvaljujući 
se Bogu i BI. Djevici Mariji za milost 
ustrajnosti i jakosti u ispunjavanju 
vjerskih i staleških dužnosti do kon¬ 
ca života. 

Zajedničku sv. Pričest primaju 
zbornici redovito svakoga prvoga pet¬ 
ka u mjesecu, na veće Marijine blag¬ 
dane, na dan drugoga zaštitnika Kon¬ 
gregacije sv. Franje Ksaverskoga. o 
Uskrsu i na Petrovo. Pojedinci kon- 
greganisti primaju sv. Pričest mnogo 
češće, pa je uvedena Euharistijska sek¬ 
cija koja imade 26 članova. Kroz zad 1 - 
njih šest mjeseci 1936. god primili su 
članovi ovo sekcije 4060 sv. Pričesti 
prema čemu otpada na pojedinca 26 
sv. Pričesti mjesečno. 

Kongregacija pridonosi za Društvo 
sv. Ignacija stanoviti godišnji iznos, a 
od početka 1937 god. šalje mjesečno 
100 Din kao pripomoć za uzgoj jedno¬ 
ga svećenika misionara. Bolesnu braću 
kongreganiste posjećuje zbornik bolni¬ 
čar redovito, a ostali zbornici po mo¬ 
gućnosti. Ako se ukaže potreba, poma¬ 
žu se obitelji preminulih zbornika, 
uz obične postojeće obaveze Kongre¬ 
gacije prema pokojnome zborniku i 
materijalno. 

Kao zadovoljština za uvrede koje 
se nanose Isusu u sv. Euharistiji, uve¬ 
dena je u Kongregaciji dužnost, koja 
obavezuje zbornike, da pohode mje¬ 
sečno dva puta koju crkvu, i da mole 
pred Svetohraništem najmanje četvrt 
sata. 

Koncem dvadesetpetgodišnjice ima¬ 
de Kongregacija 45 članova, od kojih 
su četvorica izvan Zagreba, i trojica 
kandidata. Veći broj kandidata bio bi 
poželjniji, i možda bi u tu svrhu bilo 
dobro da se kod zajedničke sv. Pričesti 
zamoli Zaštitnica Kongregacije za po¬ 
sredovanje u ovoj potrebi kod Božan¬ 
skoga Sina svoga 

Kongreganist. 


Zagreb — Kongregacija rad¬ 
nika kod Svetišta Srca Isusova. 

U Vjesniku br. 4., mjeseca ožujka 
1935., dali smo kratak izvještaj o na¬ 
šem radu od jubilarne godine, 1929. 
do konca 1934. Ovaj puta iznosimo rad 
tokom godine 1935. i 1936. U godini 
1935. nije bilo većih i važnijih istupa 
osim jednog hodočašća Majci Božjoj 
Jeruzalemskoj na Trški Vrh 28. srp¬ 
nja, kojemu su se pridružili i člano¬ 
vi obitelji zbornika i nekoliko člano¬ 
va Kongregacije građana, da se za¬ 
hvalimo Majci Božjoj za dobročinstva 
primljena, te da se joj nadalje prepo¬ 
ručimo za sve potrebe u životu. Ali 
je zato godina 1936. bila u svemu ži- 
vahnija. Već 23 veljače priređena je 
u Jeronimskoj dvorani u 8 sati na ve¬ 
čer, opet nakon više godina, pretstava, 
šaljiva igra »Ukleti Hotel« jer se pri- 
bralo opet više ozbiljnih muževa, koji 
su bili željni rada. Priredba je vrlo 
dobro uspjela, moralno i materijalno, 
na sveopće zadovoljstvo publike, čla¬ 
nova i prijatelja. Videći članovi dile¬ 
tanti, svoj uspjeh, zaželjeli su, da se 
osnuje diletantska sekcija, koja bi 
se stalno bavila priredbama, pa bi za¬ 
to na zborničkom vijeću, 5. ožujka iste 
godine zaključeno i sekcija ustrojena. 

5. srpnja iste godine, ponovno se 
, davala ista predstava na seljačkoj 
pučkoj svečanosti u Remetincu, koju 
prirediše tamošnji seljaci u svrhu na¬ 
bave novčanih sredstava za izgradnju 
Kapelica u svom selu. 

Jedna važna točka u Kongregaciji 
radnika godine 1936. bila je: proslava 
desete godišnjice Vč. 0. Josipa Mq- 
llera D. I. kao obljubljenog i agilnog 
upravitelja i duhovnog vođe. Dugo se 
razmišljalo, što da se učini, da mu 
Kongregacija iskaže svoju odanost i 
zahvalnost, pa se konačno odlučilo, da 
se nabavi jedan zlatni kalež sa pliti¬ 
com, te priredi prigodna svečanost, 
javna priredba, kojom bi mu se zgo¬ 
dom mogli članovi javno zahvaliti i 
izručiti mu određeni dar. Zamišljeno, 
učinjeno. Dne 25. listopada u 8 sati na 
večer, priredi novoosnoyana sekcija 
diletanata sjajno uspjelu svečanost u 
dvorani Hrv. Žene« sa biranim progra- 

mom. Na programu bile su 4 točke. 
Točka 1. u pozdravnom govoru iznio 
je tajnik Kongregacije opširno rad 
svečara kroz minulih deset godina kao 
potpunu obnovu duha u Kongregaciji, 
precizno izvedeni 25 godišnji jubilej 
Kongregacije. Dalje na karitativnom 
polju: Rušnicu, pučku kuhinju, Kari- 
tas, te jedno od najvećih djela, Kape¬ 
licu na Sljemenu, gdje će mu ostati 
trajna uspomena. Točka 2. Reffice: 
Molitva, otpjevao pjevački zbor Hrv. 
Katol. Kasina. Točka 3. B. K. Vigilija: 
solo tenor član kasinskog zbora, te 
točka 4. Mladen Širola: »Putem kroz 
Trnje« Članovi diletantske sekcije 
Kongregacije radnika. Slijedila je pre¬ 
daja kaleža sa prigodnim pozdravnim 
govorom po maloj kćerkici jednog 
člana diletantske sekcije uz urnebesno 
pozdravljanje i pljeskanje publike sve¬ 
čaru, O. Mqlleru. Katol. dnevnik 
»Hrvatska Straža« u svojem 252. bro¬ 
ju, od 1. XI. 1936. vrlo je lijepo opi¬ 
sala čitavu svečanost. Čista dobit u- 
potrijebljena je za isplatu darovanog 
kaleža. 

20. prosinca, opet je priredila ista 
diletantska sekcija u dvorani »Hrvat¬ 
ske Žene« vrlo dirljivu Božičnu pred¬ 
stavu, napisanu po jednom uzniku iz 
vlastitog života, od koje je čista dobit 
izručena istom uzniku kao pripomoć 
nakon izvršene kazne. Ista se predsta¬ 
va ponovno davala u istoj dvorani u 
istu svrhu. Većih zajedničkih izleta, 
odnosno hodočašća, nije Kongregacija 
radnika upriličila u godini 1936., već 
je iste uključila: sa već spomenutom 
pučkom svečanostu u Remetincu 5. 
srpnja, pa kasnije sa zajedničkim ho¬ 
dočašćem Majci Božjoj Sljemenskoj, 
te Majci Božjoj Bistričkoj prigodom 
zavjetnog hodočašća grada Zagreba, 
kao i svake godine. 

I smrt je tražila svoje u godini 
1936. Ugrabila nam je 3 vrijedna čla¬ 
na. 1. bio je na udaru Josip Kahn, 
jedan od najagilnijih članova diletant¬ 
ske sekcije. Dne 23. veljače iste godi¬ 
ne, još je sa veseljem prikazivao na 
pozornici u Jeronimskoj dvorani vla¬ 
snika »Ukletog Hotela«. Dne 5. ožujka 
iste godine na vijeću Kongregacije sam 


je predložio, da se osnuje diletantska 
sekcija, u koju bio je i on biran, a 23. 
istog mjeseca, već smo ga otpratili 
do hladnog groba. Opširni njegov ži¬ 
votopis, iz njegovog privatnog i zbor- 
ničkog života, otštampan je već na dva 
navrata u Vjesniku br. 4. od mjes. srp. 
nj a i br. 5. od mjes. rujna 1936. 

18. rujna otpraćen je drugi revni 
član, Mato Potočnjak, na vječ¬ 
ni počinak. Kao crkveni poslužnik i 
krojački obrtnik, mnogo je bio zapo¬ 
slen svojim zvanjem, ali je unatoč to¬ 
me revno vršio zborničke dužnosti, 
koliko mu je bilo moguće po njegovim 
silama. 

1. studena, preminuo je pak 3. 
član, Juraj Habunek, jedan od 
prvih članova. Bio je primljen god. 
1904., pa je tako proživio 32 godine 
pod okriljem bez grijeha Začete. Za 
čitavo vrijerfle svog zborničkog života 
revno i točno vršio zborničke dužnosti. 
Bio je vrlo skroman, tih i miroljubiv. 
Pod zadnje godine bio je teško bole¬ 
stan na astmi, ali je ipak dolazio još 
na zborničke sastanke, doklegod je 
mogao. 

Godina 1937., započela je pak u ve¬ 
likoj žalosti po sve zbornike. Odmah 
u prvim mjesecima, zadesila je našeg 
dragog, novoizabranog nadstojnika i 
člana diletantske sekcije Antuna Gr- 
bač teška katastrofa. Umre mu naglom 
smrću dragi sinčić, dnevni ministrant 
i gost Stola Gospodnjeg u Svetištu 
Presv. Srca Isusova, dok mu se ljub¬ 
ljena supruga, također dnevni posjeti¬ 
lac rane sv. Mise i sv. Pričesti u Sveti¬ 
štu S. I., na postelji sa smrću borila, 
te smo i nju nakon kratkog vremena 
otpratili do hladnog groba. Nadalje 
nam je neumoljiva smrt u roku od tri 
mjeseca, ugrabila tri člana iz Kongre¬ 
gacije i to: 4. ožujka sahranili smo 
Santaj Antuna. Bio je jedan 
od članova, koji su bili primiti u dru¬ 
goj godini osnutka Kongregacije. Za 
čitavog zborničkog života, bio je revan 
i agilan član, marljivo i točno obdr- 
žavao zbornička pravila, pa je i obna¬ 
šao razne zborničke časti, kao blagaj¬ 
nik, barjaktar, dok je kao redoviti sa- 

vjetnik fungirao više godina. Pod zad¬ 
nje godine mnogo ga mučila bolest na 
nogama, no na sastanke ipak je dola¬ 
zio sa štapom u ruci podupirajući se, 
dok ga konačno nije bolest sasvim pri- 
kovala na krevet. Na smrt lijepo se 
pripravio, kao pravi zbornik Marijin, 
jer je i doma često primao sv. Sakra¬ 
mente. 

21. ožujka preminuo je Meško 
Josip, vrlo revan član, pobožan, kao 
član Kongregacije i u privatnom živo¬ 
tu. Dok je bio zdrav, revno je dolazio 
na zborničke sastanke i obdržavao toč¬ 
no pravila, ali nažalost, bolest nije mu 
to do kraja dopustila, ali je na Kon¬ 
gregaciju vazda rado mislio i činio 
ono, što je mogao. Bio je biran i u 
vijeće, dok je bio zdraviji u znak rev¬ 
nosti. 


6. travnja umro je Pasarić Jo¬ 
sip, ml. jedan od najmlađih članova. 
Primit, odnosno je prešao je iz om¬ 
ladinske Kongregacije u Banjoj Luci 
kod 00. Trapista, u Kongregaciju ra¬ 
dnika god. 1935., pa je tako bio tek 2. 
godine njezin član. Dok je bio zdrav, 
vrlo je točno vršio zborničke dužnosti 
i pravila, te je bio i u Kongregaciji, 
kao i u privatnom životu vrlo pobožan 
i skroman. Stalno je polazio dnevnu 
sv. MisuJ pristupao Stolu Gospodnjem. 
Nažalost i njega je bolest brzo priko- 
vala na krevet, dok ga konačno nije 
smrt riješila trpljenja. Sahranjen je 
8. travnja uz prisustvo mnogih člano¬ 
va pod barjakom Kongregacije radni¬ 
ka. Počivali u miru! 

Tajnik 


KONGREGANISTIČKI KALENDAR 


SRPANJ 

2. Pohođenje Marijino« 

3« BL Bernardin Realino, Isusovac, Ispovijedalac (f 1616), Kon- 
greganist. 

16« Karmelska Gospa« 

26« BI« Bartolomeja Kapitaneo, Učiteljica, (f 1833), Kongrega- 
ništica« 

27« BI« Rudolf Akvaviva, Isusovac, Mučenik (f 1583), Kongre- 
ganist« 

Molitvena nakana: Bolničari — Procvat katoličkih škola 

u Africi. 

KOLOVOZ 

2« Gospa od Anđela (Porciunkula)« 

3« BI. Petar J. Eymard, Ispovijedalac (f 1868), Kongreganist. 

5. Sniježna Gospa. 

15. Velika Gospa. 

19. Srce Marijino. 

25. BI. Mihael Karvalho, Isusovac, Mučenik (f 1624), Kongre- 
nist. 

31. BI. Ivan Juvenalis Ancina, Ispovijedalac (f 1604), Kongre¬ 
ganist. 

Molitvena nakana: Gluhonijemi — Da sjaj kat. liturgije 
privuče pogane istini vjere. 


Urednik: Josip Predragović D. I. 

Izdavač i vlasnik: Kolegij Družbe Isusove u Zagrebu — A. Allirević D. I. 
Tiskara »Glasnika Srca Isusova « — A. Allirević D. I. 



UREDNIŠTVO PREPORUČUJE OVE KNJIGE: 

Coudenhove, Ida Friederike, DER KRISTAL. Knjiga za djevojke. 17—21 
tisuća. 8° (VIII. i 312 str. 17 velikih slika). Freiburg im Breisgau, Herder. 

Kristal: jasna knjiga, koja djevojci današnjice govori u njezinu jeziku: 
zdravo, svježe, bez sentimentalnosti; otvoreno za sve krasote, za sve radosti i 
tegobe života želeći da nam posvuda pruži pomoćnicu ruku. 

Na početku stoji uzlet i tumač srca u povijesti, priči i pjesmi. U dirlji¬ 
vim i snažnim linijama prikazana je sv. Hedviga, pa sv. Ivana do Domremy 
kako je poznamo iz njezinih knjiga. Drugi dio knjige izvješćuje o elementima 
svijeta, u kojem živi mlada djevojka: o putovanju, pjevanju i sviranju, tjelo¬ 
vježbi, o pravoj disciplini tijela, o plemenitoj društvenosti. Tuj dolaze djevojke 
same od -danas do riječi i pripovijedaju o svom glasoviru, o svojoj sobi, o cvi¬ 
jeću i slikama. Žene, koje su dugo stajale u službi osvješćenja puka i omladin¬ 
skog rada završile su ovaj odsjek. Napokon iza veselog izleta u svijet otvaraju 
se vrata nutarnjosti. U živoj i novoj formi govori se o životu s Bogom, o radu 
na samom sebi, o pobožnosti, o vjerskim sumnjama. Stvarne vjerske potrebe i 
poteškoće mlade duše s poštovanjem, srčano se razvijaju. »Kristal« je obećao 
dati osvješćenje i pobudu. I drži svoju riječ, ali ne suhoparnom poukom, koja 
umara, niti nekim pravom na leksikalnu cjelokupnost, nego sjajnom igrom nje¬ 
govih mnogostrukih zrcala, koja su zaista nešto uhvatila »od zlatnog obilja 
svijeta«. Uostalom najviše dokazuje vrsnoću knjige i najbolje je preporučuje 
to, što je ovo djelo u vrlo kratko vrijeme tiskano već u trećem izdanju. 

Gorres (Coudenhove), Ida Friederike, DIE QUELLE. Knjiga za djevojke. 
11—16 tisuća. 8° (318 str.). S mnogo slika. Freiburg im Breisgau, Herder. 

Ova knjiga slijedi zaista iza prve, gradi na njoj, dopunjak je njezin. 
Jasna je voda, svaki kamećak vidi se na dnu, ali njezin žubor je pun tajna i 
nemirnih pitanja. Tako postade »Die Quelle« simbol za ovu djevojačku knjigu. 
— Mlad život znači susretaj sa svijetom. Nego ovaj susretaj ima dvostruko 
lice: čuđenje i klicanje je jedno, strah i groza je drugo. Dvoznačan je lik pri¬ 
rode oko nas i u nama. Omladina, koja hoće cijeli potpuni, bogati i pravi život, 
ne ostaje pri gledanju onoga, što je dražesno i svijetlo, a što ona tako voli i 
treba, da kao neko pravo zahtijeva. Ona odolijeva i pitanjima, koja prodiru iz 
sjena i traži čvrstim pogledom da upozna i svlada tamne ponore. »Die Quelle« 
priča o počecima i suprotnostima, o djedovima, o velegradu, o seljaštvu, o ži¬ 
votinjama i bilinama; o prirodi, koja nas usrećuje u zavičaju i izvan njega ali 
i koja trpi i prijeti, što proživljujemo u bolesti. Gdje se vlastita nasilna čežnja 
križa s tvrdim crtama trijezne stvarnosti svijeta: upoznaje kršćanin »Križ« kao 
vječni znak pobjede nad oprekama, postavljen između sjajnog neba i cvatne, 
zatome zemlje. 

Oba su djela za ženski svijet, ali će vrlo dobro doći i svim upraviteljima 
ženskih, poimence omladinskih organizacija. 

CVJETIĆI SV. ANTUNA PADOVANSKOG ČUDOTVORCA. Izdao 0. 
Alojzije dr. Gvidali, franj. konventualac, preveo 0. Serafin Gršković, franj. 
konventualac. Zagreb 1937. Tisak »Tipografija« D. D. 8° str. 106. Naklada 
»Svetišta sv. Antuna« u Zagrebu. Urešena je knjižica s mnogo slika. U 1. di¬ 
jelu: Čudesa za života sv. Antuna, u 2. dijelu: Čudesa poslije smrti sv. Antuna. 
Zacijelo će knjižica još više umnožiti pouzdanje i štovanje prema sv. Antunu u 
svakoga, koji je čita. Oprema vrlo ukusna. Čist prihod ide u korist dogradnje 
i dovršenja zavjetne crkve hrv. naroda sv. Antuna u Zagrebu. Narudžbe prima: 
Samostan 00. Franjevaca Konventualaca. Zagreb, Sv. Duh 29. 


SVETI JOSIP. (47 str.) Zagreb 1937. Ima 3 dijela: život sv. 
Josipa, sv. Josip uzor i pomoć, razne molitve i pobožnosti u čast 
sv. Josipa. Urešena je knjižica sa 7 zgodnih slika. Cijena je 1KD. 

Ovu zanimljivu i lijepu knjižicu preporučamo svakom kongre- 
ganistu i svakoj kongreganistici. 

Narudžbe prima: Uprava »Glasnika Srca Isusova«, Zagreb I. 147. 





* • 

CAJ 


HERSAN CAJ će vam pomoći da opet posti¬ 
gnete zdravlje pomoću ljekovitih svojstava bilja. — 
Ne budite neprijatelj sami sebi! — Oboljenja kod migrene 
ublažiće Hersan čaj. — Smeta li vas gojaznost (debljina)? 
Onda možete upotrebiti HERSAN ČAJ! — Zašto da trpite 
boli kod reumatizma i kostobolje (giht) kada to nije potrebno. 
HERSAN ČAJ je sredstvo koje Vam može olakšati muke 
— HERSAN ČAJ pomaže kod arterioskleroze i hemoroida 
(šuljeva). — Zar zbilja ne znate da je HERSAN ČAJ kod o- 
boljenja želuca, jetara i bubrega dobro sredstvo? HERSAN 
Čaj dobiva se samo u originalnim omotima u svim ljekar¬ 
nama. 

Tražite besplatnu brošuru i uzorak kod 

»RADIOS A N«, Zagreb, Dukljaninova ul. 1 

S. br. 19834/1933 


